Sangen er en popballade der teksten synges fra en manns ståsted. Hans forelskelse er i ferd med å forlate ham for å være med noen andre. Han ber henne om å berøre ham slik som hun pleide, sånn at han kan minnes de gode stundene i forholdet deres. Tross sangens triste tema synger han at «selv om de skal være fra hverandre, så vil de alltid være sammen». Eurovision- og Logan-fans har derfor spekulert på om teksten handler om et dødsfall, der mannen synger til sin døde eller døende kjæreste.